**Turvallisuusohje**

Kilpailun turvallisuusohje on laadittu vallitsevien ohjeistusten mukaan, koronaepidemia huomioiden. Ohjeessa on huomioitu AVI:n THL:n ja OKM:n sekä Olympiakomitean ja

Hiihtoliiton antamat ohjeet ja suositukset tapahtumajärjestäjille. Lue ohje huolellisesti ennen saapumistasi paikalle ja huolehdi omalta osaltasi terveysturvallisuudesta kilpailussa. Suosittelemme korona-kotitestin tekemistä ennen kilpailualueelle tuloa, edellisenä iltana tai kilpailuaamuna.

**Kilpailualueen säännöt:**

* Kilpailualueella tarkoitetaan kilpailukeskuksen stadion aluetta. Kilpailualue ei ole avoinna yleisölle.
* Kilpailualue on avoin ainoastaan täysin oireettomille ja terveille kilpailijoille, huoltajille ja toimitsijoille.
* Kilpailualueella olevat henkilöt sitoutuvat noudattamaan kilpailunjärjestäjän turvallisuusohjetta COVID19 -tartuntariskin minimoimiseksi.
* Kilpailualueella suositellaan vahvasti kasvomaskin käyttöä. Lisäksi turvavälit on huomioitava kaikissa tilanteissa. Vain kilpailijoiden ei tarvitse käyttää maskia kilpailusuorituksen ja verryttelyn aikana.
* Huoltajien on pyrittävä välttämään oleskelua lähtö- ja maalialueella. Lasten ja nuorten sarjoissa (8–14-vuotiaat) kilpailijan huoltaja voi tulla tarvittaessa lyhyesti avustamaan kilpailijaa ennen lähtöä. Muutoin lähtö- ja maalialue on ainoastaan kilpailijoille ja toimitsijoille.

**WC, kahvio ja muut oheispalvelut:**

* Pukuhuoneita tai sisätiloja **ei ole** käytössä.
* Ulkorakennuksessa olevat WC:t ovat käytössä (rakennus parkkipaikan päädyssä), sinne mennään kasvomaskin kanssa, ja tullaan ulos heti käynnin jälkeen. Käsidesiä on saatavilla.
* Kilpailualueella ei ole tarjolla voitelutiloja eikä sähköä voitelua varten.
* Kilpailualueella ei ole kahviomyyntiä sisätiloissa (kahvio-/makkarateltta portaiden yläpäässä) MUISTA TURVAVÄLIT JA MASKI ASIOIDESSASI!

**Kilpailijoille:**

* Kilpailunumerot noudetaan ulkoa, Haukkavuoren hiihtomajan portaiden viereiseltä kaiteelta (seuroittain pusseissa)
* Palkinnot voi noutaa oman sarjan valmistuttua (kuuluttaja ilmoittaa sarjan tulokset, jonka jälkeen palkinnon voi noutaa palkintopöydältä)
* Lähtöalueella ryhmittyessä huomioidaan turvavälit
* Maaliin tultuaan kilpailija ottaa itse kilpailunumeronsa pois ja palauttaa sen numeroille tarkoitettuun laatikkoon.
* Kilpailija poistuu maalialueelta välittömästi maaliin tultuaan
* Tulokset seurattavissa: <https://resultfellows.com/2022_poytya/>. Kilpailun jälkeen löydettävissä myös nettisivuilta